ໄທຈູດເຜົາຢາເສບຕິດ ທີ່ຍຶດໄດ້ ຫລາຍຮ້ອຍກິໂລ
ທ່ານນາງ ຢິ່ງລັກ ຊິນນະວັດ ນາຍົກລັດຖະມົນຕີໄທ ໄດ້ໄປເປັນປະທານ ໃນການຈູດເຜົາຢາ​ເສບ​ຕິດດັ່ງກ່າວ ທີ່ຈັງຫວັດອະຍຸດທະຍາ
ໄທໄດ້ຄົ້ນພົບວິທີທາງນຶ່ງເພື່ອໃຫ້ເປັນທີ່ແນ່ ໃຈວ່າ ຢາເສບຕິດຜິດກົດໝາຍຈໍານວນ ຫລາຍຮ້ອຍກິໂລ ຈະບໍ່ມີວັນຫວນຄືນໄປ ສູ່ຖະໜົນຫົນທາງອີກຕໍ່ໄປ ໂດຍທໍາການ ຈູດຢາເສບຕິດນັ້ນ ຢູ່ທີ່ໂຮງງານແຫ່ງນຶ່ງ ນອກນະຄອນຫລວງ ບາງກອກ ທ່ານນາງ ຢິ່ງລັກ ຊິນນະວັດ ນາຍົກລັດ ຖະມົນຕີໄທ ໄດ້ໄປເປັນປະທານໃນການ ຈູດເຜົາຢາເສບຕິດດັ່ງກ່າວ ທີ່ຈັງຫວັດ ອະຍຸດທະຍາ ພວກເຈົ້າໜ້າທີ່ໄທກ່າວວ່າ ພວກຢາເສບ ຕິດເຫລົ່ານັ້ນ ແມ່ນໄດ້ມາຈາກການບຸກເຂົ້າກວດຄົ້ນແລະຈັບ 130,000 ຄັ້ງຢູ່ທົ່ວປະເທດ ພວກຢາເສບຕິດດັ່ງກ່າວ ມີໂຮມທັງຢາບ້າ ຫລືເມແທັມເຟຕາມີນ ຜົງເຮໂຣອີນ ຝິ່ນ ຢາກະ ຕຸ້ນອາລົມ ແລະໂຄເຄນ ຊຶ່ງທັງໝົດນັ້ນ ພວກເຈົ້າໜ້າທີ່ປະເມີນວ່າ ມີມູນຄ່າຢ່າງຕໍ່າ 80 ລ້ານ ໂດລາ ທ່ານນາງ ຢິ່ງລັກ ໄດ້ເຕືອນວ່າ ພວກໄວລຸ້ນໄທພາກັນຕິດຢາຫລາຍຂຶ້ນ ແລະກ່າວຕໍ່ໄປວ່າ ທ່ານນາງຈະຖືເອົາການບໍາບັດພວກຊາວໜຸ່ມຕິດຢາເສບຕິດນັ້ນ ເປັນບູລິມະສິດອັນດັບສູງ ອັນນຶ່ງ ພວກເຈົ້າໜ້າທີ່ສາທາລະນະສຸກໄທ ກ່າວວ່າ ມີພວກຕິດຢາເກືອບ 100,000 ຄົນ ໄດ້ຮັບການປິ່ນປົວ ທີ່ສູນບໍາບັດປິ່ນປົວແຫ່ງຕ່າງໆຂອງໄທ ຕະຫລອດໄລຍະນຶ່ງປີຜ່ານມານີ້ ອົງການຂ່າວຝຣັ່ງກ່າວວ່າ ຢາເສບຕິດຈໍານວນດັ່ງກ່າວຖືກຈູດເຜົາທີ່ໂຮງຈູດພິເສດທີ່ອອກ ແບບບໍ່ໃຫ້ປ່ອຍມົນລະພິດ ອອກສູ່ອາກາດ